সিলেট, ৭ ডিসেম্বর : ঙশি অয়ুক পুং ১১ তাব মতমদা সিলেট সেন্ট্রাল শহীদ মিনার মাংদা বাংলাদেশকী শক্নাইরবা পলিটিশিয়ান অমসুং সোশিয়েল এক্টিভিষ্ট ফলেম ধীরেন সিংহগী লৈখিদ্রবা হকচাংদা বাংলাদেশকী পলিটিকেল পার্টি অমসুং মৈতৈ লুপ শিংগা লোয়ননা মীচম ময়াম্ন লৈ কৎতুনা অরোইবা ওইনা ইকাইখুম্নবা উৎতুনা অৱাবা ফোংদোকখি।
 শহিদ মিনারদা ইকাইখুম্নবগী থৌরম অদুদা সিলেট সিটি করপোরেশনের মেয়র আরিফুল হক চৌধুরী, সিলেট সদর উপজেলার চেয়ারম্যান আশফাক আহমদ, জেলা অমসুং মহানগর আওয়ামী লীগ, জাসদ জেলা অমসুং মহানগর, গণতন্ত্রী পার্টি, বাংলাদেশের কমিউনিস্ট পার্টি, বাংলাদেশের সাম্যবাদী দল (এম এল), বাংলাদেশ জাসদ, বাসদ, বাসদ (মার্কসবাদী), ওয়ার্কাস পার্টি, সাম্যবাদী আন্দোলন, ন্যাপ , বিপ্লবী কমিউনিস্ট লীগ, জাতীয় জনতা পার্টি, জাতীয় সমাজতান্ত্রিক দল (জেএসডি), উদীচী, ছাত্র ইউনিয়ন, মুক্তিযুদ্ধ পাঠাগার, বাংলাদেশ মনিপুরী মহিলা সমিতি, সম্মিলিত নাট্য পরিষদ, বাপা, বাংলাদেশ মনিপুরী সাহিত্য সংসদ, মণিপুরি যুব সমিতি, মণিপুরী সম্প্রদায় কল্যাণ পরিষদ (মসকপ), নীলাকাশ সংঘ নয়াবাজার, মণিপুরী রাজবাড়ী পুজা উদযাপন পরিষদ, এথনিক কমিউনিটি ডেভেলাপমেন্ট অর্গানাইজেশন, মণিপুরী যুব কল্যাণ সংস্থা, মহানগর মুক্তিযোদ্ধা সংসদ, সুজনগী সভাপতি ফারুক মাহমুদ চৌধুরী, ১৩ নং ওয়ার্ড কাউন্সিলর শান্তনু দত্ত শন্তু, রবীন্দ্র সংগীত শিল্পী রানা কুমার সিনহা, আম্বরখানা মণিপুরী ওয়েলফেয়ার এসোসিয়েশন (আমসফা), শিবগঞ্জ মৈতৈ লৈকাই য়াওনা মীয়াম ময়াম্না অরোইবা লৈ কৎতুনা অরোইবা ইকাইখুম্নখি।
 মহাক্কী য়ুমগী মায়কৈদগী মহাক্কী লোয়নবী ফলেম ওংবী শান্তনা না ময়াম্বু থাগৎ ৱাহৈ থমদুনা হায়, লৈখিদ্রবা ফলেম ধীরেনগী লোয়ঙমহৌদ্রবা থবক শিং ময়াম চংনা অমুক লোয়নবা হোৎনবদা ময়ামগী মতেং নিজখী।  পনবা য়াবনা লং কেন্সারনা লায়কনননা লৈরম্বদগী চৎখিবা দিসেম্বর ৬, লৈবাকপোকপা নুমীৎ, নুমিদাং পুং ৮:৩০ দা সিলেট সিটিগী উইমেন্স মেডিকেল কলেজ হসপিটালদা ময়ামগী লুচিংবা ফলেম ধীরেন সিংহ অরোইবা য়াহিপ তানখি।  মহাক্না লৈখিদবদা মতমদা মশাগী চহী ৭৪ শুখ্রে।  মহাক্কী লৈফম সিলেট সিটিগী মণিপুরী রাজবাড়ী (কোনুং) লৈকায়দনি।  মহাক্কী লোয়নবী অমসুং মচা নুপা অমা, মচা নুপি অমা থম্লম্মি।
 ইকাইখুম্নবগী থৌরম মতুংদা মহাক্কী শঙ্গাইদা লাইনিং থৌরম পাঙথোক্লবা মতুং অরোইবা পোৎলোইবগী থৌরম সাগরদীঘিরপার মণিপুরী শশ্মানঘাটতা পাঙথোকখি। 